අයැදුම්පත් දුන්නත් හැඳුනුම්පත් ලැබී නැති අයට ඡන්දය ප්රකාශ කරන්න විශේෂ ලිපියක්
ජාතික හැඳුනුම්පත් ලබා ගැනීම සඳහා අයදුම්පත් ඉදිරිපත් කර ඇති එහෙත් තවමත් හැඳුනුම්පත ලබා ගැනීමට නොහැකිව සිටින පුද්ගලයන් වෙනුවෙන් ජනාධිපතිවරණයේ ඡන්දය ප්රකාශ කිරීම සඳහා පමණක් තොරතුරු තහවුරු කිරීමේ විශේෂ ලිපියක් නිකුත් කිරීමට පියවර ගෙන ඇතැයි පුද්ගලයන් ලියාපදිංචි කිරීමේ දෙපාර්තමේන්තුවේ දකුණු පළාත් සහකාර අධ්යක්ෂ එම් එල් ඒ සංජිව මහතා පැවසීය ඒ මහතා වැඩිදුරටත් පැවසුවේ එක්දින සේවාව යටතේ දකුණු පළාත් කාර්යාලයෙන් දිනකට හැඳුනුම්පත් 300ක පමණ සංඛ්යාවක් නිකුත් කරනු ලබන අතර දිවයිනේ ඕනෑම පළාතක කෙනකුට පැමිණ දකුණු පළාත් කාර්යාලයෙන් එක්දින සේවාව යටතේ හැඳුනුම්පත ලබා ගැනීමට හැකි අතර අවශ්ය අයට හැඳුනුම්පත ඉංග්රීසි භාෂාවට පරිවර්තනය කරගැනීමට හැකි බවද ඒ මහතා පැවසීය එයට අමතරව සාමාන්ය සේවාව යටතේ වසරකට හැඳුනුම්පත් 40000ත් 45000ත් අතර සංඛ්යාවක් නිකුත් කරන බවත් ඒ අනුව මෙම වසරේ ගතවූ මාස හය තුළ හැඳුනුම්පත් 26696ක් නිකුත් කර ඇති බවත් ඒ මහතා පැවසීය අයැදුම්කර ඇති සියලුම පුද්ගලයන්ට ජනාධිපති මැතිවරණයට පෙර හැඳුනුම්පත් නිකුත් කිරීමට කටයුතු කරමින් සිටින අතර එසේ නොහැකිවන අයට ඡන්දය ප්රකාශ කිරීම සඳහා පමණක් තොරතුරු තහවුරු කිරීමේ ලිපියක් නිකුත් කරන බවත් ඒ මහතා කියා සිටියේය පුද්ගලයින් ලියාපදිංචි කිරීමේ දකුණු පළාත් කාර්යාලය ගාල්ල වක්වැල්ල පාරේ කඩවත් සතර ප්රාදේශීය ලේකම් කාර්යාල ගොඩනැඟිල්ලේ පිහිටුවා ඇතඅහංගම  සුගතපාල දීයගහගේ සහ වංචාවල  ගැමුණු චන්ද්රලාල්